​​नवगीत
हैं स्वतंत्र पर
तंत्र न अपना
दाल दले छाती पर
गए विदेशी दूर
स्वदेशी अफसर
हुए पराए.
सत्ता-सुविधा लीन
हुए जन प्रतिनिधि
खेले-खाए.
कृषक, श्रमिक,
अभियंता शोषित
शिक्षक है अस्थाई.
अंधी-बहरी, है
दयालु नाती पर
डॉक्टर गायब
रोगी राम भरोसे.
अंगरेजी में
लिखें, कंपनी पोसे.
दस प्रतिशत ने
देश संपदा पाई.
देशभक्त पर
सौ बंदिश हैं
कृपा देश-घाती पर
चिप्पियाँ Labels: संजीव, स्वतंत्रता दिवस, navgeet, sanjiv, swatantrata divas